Nieuwbouw en wederverkoop Nieuwbouw Wederverkoop
Begane grond appartement te koop in Benalmadena Costa, Málaga, Spanje
Tussenverdieping Appartement te koop in The Golden Mile, Málaga, Spanje
Vrijstaande Villa te koop in Marbesa, Málaga, Spanje
Geschakelde Woning te koop in Nagüeles, Málaga, Spanje
Bebouw. opp.: 119 m²
Begane grond appartement te koop in Calahonda, Málaga, Spanje
Bebouw. opp.: 127 m²
Penthouse te koop in Nueva Andalucía, Málaga, Spanje
Bebouw. opp.: 225 m²
Vrijstaande Villa te koop in Coín, Málaga, Spanje
Bebouw. opp.: 232 m²
Vrijstaande Villa te koop in Alhaurín el Grande, Málaga, Spanje
Bebouw. opp.: 168 m²
Begane grond appartement te koop in Manilva, Málaga, Spanje
220.300 € - 353.800 €
18743 resultaatresultaten, pagina 1 van 1562 Hoofstuk 4:Die geheim verdiep. – Perdebytjie se nes
Posted on September 29, 2019 deur perdebytjie
Hoofstuk 4:Die geheim verdiep.
Hierdie is ‘n vervolgverhaal deur ‘n groep bloggers. Gaan gerus verby, want dis onverstaanbaar.
This is a serial by a few bloggers. Please pass, because it will be difficult to catch the drift of the story.
Die volgende berig verskyn vanoggend in die Adder, plaaslike koerant van Pofadder:
Op ons afgeleë buurdorp, Rebusfontein, is vreemde dinge aan die gebeur. ‘n Geheime groep vroue is besig om ‘n ou verlate herehuis se reuse verwaarloosde biblioteek, op te knap.
Volgens inligting van ons nuutaangestelde, baie bekwame, spioenjoernalis, me Broodina Barber, is daar alreeds baie vordering gemaak met die oplossing van die geheime rondom die herehuis.
Haar uiters klandestine speurwerk het gelei tot noodsaaklike inligting, wat die toekoms van Pofadder en omstreke tot groot nut en voordeel kan wees. Dit kan lei tot ‘n toename in toerisme en opbloei van ons treurige ekonomie.
Volgens me Barber is daar reeds twee briewe, ‘n leë dagboek en verskeie foto’s gevind en het sy skelm ‘n selfoonfoto geneem van ‘n diagram van moontlikhede, wat die dames op ‘n groot plakaat teen een muur vasgespeld het. Hierdie inligting is hoogs vertroulik en net aan ons redaksie bekend.
Ons spioen ter plaatse, was gisteraand op ‘n geheime sending na die herehuis en het ‘n gruwelontdekking gemaak. Kort nadat sy, in stikdonkerte, met slegs ‘n penflitsie, die biblioteekruimte betree het, het sy deur ‘n vloerplank getrap en na benede gestort in ‘n tot dusver geheime kelder.
Vanoggend met oopmaaktyd, het die sleggeduikte blou Uno van me Barber, met skreeuende bande al knallend en in ‘n rookwolk voor ons kantoor tot stilstand gekom.
’n Uiters gehawende, stofbesmeerde me Barber, het al hiperventilerend die kantoorgebou binnegestompel. Na ‘n kalmerende knertsie Frangelico kon sy uiteindelik praat en lig werp op ‘n angswekkende gebeurtenis.
Met haar dawerende val na benede het sy vasgeval tussen iets wat gevoel het soos ‘n slagyster, wat haar styf vasknel. Toe sy uiteindelik haar penflitsie bewend aanknip, sien sy dat sy netjies in die ribbekas van ‘n spierwit geraamte lê.
In ‘n halfbedwelmde toestand kon sy loswriemel en bewend die geraamte ondersoek. Vasgestrengel tussen gebreekte nekwerwels was ‘n kettinkie met ‘n oopknip hartjie aan. In die hartjie was twee foto’s van mense reeds bekend aan ons uiters bekwame, waaghalsige spioenjoernalis…Charlotte en Joseph.
Verdere ondersoek sal gedoen word na die omstandighede van wat nou bekend staan as die Huis van Gruwels op Rebusfontein.
Ons hier by die koerant hoor al hoe die kasregisters klingel, van al die toeriste wat hier gaan draai. Die enkele bed- en ontbytplekke is reeds vol bespreek en ons doen ‘n dringende beroep op inwoners om hul huise beskikbaar te stel vir nog gaste.
Klem de Kaak. ( Redakteur)
https://scrapydo2.wordpress.com/moet die geheim verder ontrafel.
Onthou om jou skakel te plaas by https://fresh.inlinkz.com/p/3f26291088494dc99c7aa4554a66a313
48 Replies to “Hoofstuk 4:Die geheim verdiep.”
September 29, 2019 om 9:46 nm
Aijajaai, eks bly dit was Broodina wat die ontdekking gemaak het. Hierdie Klem de Kaak beter oppas. As hy weet wat goed is vir hom beter hy wegbly van die herehuis. Hy en Broodina sukkel weer met dinge waarvan hul geen kennes het nie. Ek gaan my snuffelhond Mr T en my uilkyker bietjie kans gee om die saak te ondersoek.
September 30, 2019 om 4:34 vm
Sterkte met jou ondersoek. Jy beter ‘n kortkop voor Broodina en Klem bly, want hulle probeer ons storie kaap vir finansiële gewin.
September 30, 2019 om 6:55 vm
Ek het so vermoed. Hul sal binnekort nog hul Moses weer teenkom.
September 29, 2019 om 9:49 nm
Geen verhaal om op dit uur, bijna middernacht, te lezen. Ik begin ook hier spoken te zien… Brrr 😱💀👻👻
September 30, 2019 om 4:10 vm
Ek hoop nie jou nagrus was versteur nie Bea.Dankie dat jy kom lees het.
September 30, 2019 om 3:48 vm
O grenade, Broodina. Lekker dat sy Charlotte se geraamte so vir ons kry. Hene. Charlotte en Joseph. O genade. Is dit Klara wat al die moeilikhede op Eden begin het……of nee, o jinne, my kop warrel. Perdebytjie, daar het jy nou weer dinge (o)opgeblaas. Adder, goeie koerantnaam, en, Klem de Kaak, maak staat op ander se verbale diarree om sy spoegkoerant vol te kry. Pffft, hy ken nie die Towerinne nie. Nogal om Pofadder se ekonomie ‘n hupstoot te gee. Hy sal ander hupstoot van toweragtige formaat kry as hy op ons rebusdroom se rug wil ry. Bravo my maat van yster en plaat! My Maandag begin met ‘n giggel. Sterkte met die speurwerk Scrapy.
September 30, 2019 om 4:11 vm
Ek hoop nie ek het die storie te veel ontwrig nie!
September 30, 2019 om 5:18 vm
Die storie kan nie ontwrig nie. Net ontwikkel en groei. 😉✏📚🏆🌻
September 30, 2019 om 5:21 vm
Ons maak mos op jou staat vir sulke dramatiese kinkels in die kabel!
September 30, 2019 om 5:26 vm
Dalk was dit bietjie te erg, maar ek het verlang na Broodina se manewales.
September 30, 2019 om 5:34 vm
Nooit te erg nie – mens kan mos nie teen ‘n goeie storie baklei nie!
September 30, 2019 om 5:23 vm
*snak na my asem* Ooo neee, hierdie storie raak nou te erg vir ‘n ou tannietjie… Broodina! Alweer!!! (Bwahahaaa vir “Klem de Kaak”…)
September 30, 2019 om 5:28 vm
Wat sal ‘n Towerinstorie sonder onse Broodina wees? Sy is so jaloers en naganig, dat sy ons orals agtervolg en haar kans afwag om ons in die krop te steek.
September 30, 2019 om 5:56 vm
Ik kan inderdaad niet volgen, maar vind dat het dringend tijd is dat je je woonkamer wat opruimt. Zo’n boeltje, Dina!
September 30, 2019 om 6:40 vm
Ek is hard besig daarmee!Dankie dat jy tog ingeloer het Paul.Ek sal later vandag ‘n meer verstaanbare bloggie pos.
September 30, 2019 om 6:14 vm
Heerlijk griezelig verhaal.
September 30, 2019 om 7:17 nm
September 30, 2019 om 6:22 vm
Oooò het ek nou geril toe Broodina tussen daardie geraamte beland. Die geheim verdiep… Charlotte en Joseph!!! Welgedaan Perdebytjie.
September 30, 2019 om 7:14 vm
Dankie Kameel… die idee was om jou te laat ril!☺️
September 30, 2019 om 7:39 vm
Ek is net blikkies bly dis Broodina wat daar afgevoeter het en die geraamte ontdek het, en nie een van ons nie. Vir eenkeer is ek bly oor haar gesnuffel. Hoe ons na die koerantberig die mense gaan weghou is nou ‘n ander saak. Ek is elke keer spyt ek kannie die storie aanlees nie… die plot word net dikker.
September 30, 2019 om 7:44 vm
Ons sal moet oppas vir paparazzi ook!
September 30, 2019 om 6:48 vm
Oef! Hoe stik ek nou in my biltongroosterbroodjie. Hoe het ek geweet Broodina gaan weer hier opduik? Nou wie se lyk sou dit wees? Hier kom ‘n ding! Welgedaan Bytjie.
September 30, 2019 om 7:12 vm
Beslis Charlotte s’n.Dankie vir kom lees, Hester.
September 30, 2019 om 7:05 vm
Uitstekend geskryf Bytjie, genade! Ek sal moet tyd vat en hierdie verhaal van voor af moet bekyk en bedink. Sjoe sjoe
September 30, 2019 om 7:11 vm
Dis baie ingewikkeld.Dankie dat jy kom lees het, Bondeltjies.
Hier moet jy kophou Bondels!!!
September 30, 2019 om 7:56 vm
Kameeltjie op die stadium is my brein te moeg om kop te hou. Iemand sal soos met die vorige vervolg verhaal ‘n karakter lys moet saamstel sodat mens kan bybly
September 30, 2019 om 8:01 vm
Vuurvliegie het in haar blog die karakters uitgelê met fotos en al. Sy gee ‘n goeie idee van wie en wat. Hoofstuk 3!!
September 30, 2019 om 7:17 vm
Joejoejoe! 😳 Dinge raak rof in Rebusland!
September 30, 2019 om 7:45 vm
Presies wat ons nie wou hê nie.As almal sien hoe lekker ons bly,gaan daar ‘n invloei van ongewensde karakters wees!
September 30, 2019 om 8:15 vm
Ai, die Broodinas van die lewe sal altyd met ons wees.
September 30, 2019 om 7:37 vm
Hello, hier is ek ook nou weer by! Sit heel oggend en lees ons storie. Moet sê, ek sukkel ietwat om nog mooi uit te pluis wie presies Leonard dan nou is? Julle het tot dusver ñ briljante storie geskryf. Geraamtes, moord, leuens.
September 30, 2019 om 7:42 vm
Maak vir jou ‘n diagram van Vuurvliegie se pos af.Sy gee ‘n goeie opsomming van al die karakters en moontlikhede onderaan haar skrywe.Al wat jy bylas is dat Charlotte moontlik in ‘n skelm verhouding was met die getroude Joseph
September 30, 2019 om 7:43 vm
Una, ek het vir julle in Hfst 3 prentjies geplaas. Leonard is Klara se oom en dus Jospeh se broer….
September 30, 2019 om 9:59 vm
Met veel plezier dit gelezen wat een prachtig verhaal.
September 30, 2019 om 10:00 vm
Baie dankie Frans.
September 30, 2019 om 12:19 nm
Ja nee kyk…ek gaan nou op my skuifdeur se venster(dis die grootste stuk glas in my huis) n diagram optrek soos die CSI en FBI en CIA nou maak om seker te maak ek mis geen een nie! Bravo Bytjie….ons storielyn loop nou al weer in n ander rigting!!
September 30, 2019 om 12:53 nm
Dankie Woordnoot. So ‘n diagram is die maklikste om mee kop te hou
September 30, 2019 om 1:59 nm
Gaan net my wit jassie aantrek en my nerd bril opsit…ek dink die Oom sal my laat sertifiseer as ek voor die deur staan en ek trek kringetjies em kruisies😅😅
September 30, 2019 om 2:34 nm
Gebruik liewer ‘m aanspeldbord.🤣🤣
September 30, 2019 om 3:15 nm
September 30, 2019 om 3:28 nm
Ek sien die prentjie 😂😂😂 dis skreeusnaaks!!! Wanneer hulle jou opneem en jy vertel jy probeer ‘n moord op Rebusfontein oplos saam met ‘n klomp vroue en jy begin die name noem gaan hulle skokbehandeling op jou toepas Ria!!!
September 30, 2019 om 2:15 nm
And the plot thickens (again). Ek het op my selfoon die google Keep toepassing, waar ek die notas byhou, dan kan ek dit lekker maklik vanaf my rekenaar of foon opdateer. Meer as bereid om te deel
September 30, 2019 om 9:10 nm
Sjoe hier kom vir jou ń ding…. Geraamte, hangertjie en Broodina op die koop toe. Lag ek te lekker vir die prentjie in my kop van Broodina in Charlotte se ribbekas🤔🤣🤣🤣🤣
Oktober 1, 2019 om 4:16 vm
Dit was beslis nie ‘n sagte landing nie!
Terug pieng: Misterie in die biblioteek – Hoofstuk 8 – toortsie.com
Oktober 29, 2019 om 5:16 nm
Hier lees ek weer. Perdebytjie, jy skryf regtig fantasties.
Oktober 29, 2019 om 5:44 nm
Jinne Toortsie,baie dankie vir die kompliment!
Vorige bydraeVorige Sommer om die draai..
Volgende bydraeVolgende Skoert by my watergat..